Downloaded from YTS.MX
Official YIFY movies site: YTS.MX
Hei.
ILMUDA CAMP PENDLETONI 6. JUULIL KELL 13
PEALEVÕTUKOHT: JFHQDC-JOC KELL 12
SAATJA POLE SU KONTAKTIDE NIMEKIRJAS
MEREJALAVÄE BAAS CAMP PENDLETON
PEAVÄRAV
SISENETE RIIKLIKULE KAITSEALALE
Kolonel, jätke meid, palun.
Olete neli aastat erus olnud, ometi annate kaks korda au?
- See näitab austust. - Võtke istet.
Kas teate, kes ma olen?
Ei.
Aga kui peaksite pakkuma.
Arvestades teie vanust, välimust
ja seda, kuidas merejalaväe kolonel kõhklemata teie käsku täitis,
pakuksin, et olete mingi kõrge taseme spioon.
Teie isa ja vanaisa teenisid armees?
Jah.
Silmapaistva snaiprina on teie teenistuskirjas 113 kinnitatud tapmist
ja lisaks 81 kinnitamata tapmist.
Kas need numbrid on tõesed?
Ei.
- Need peaks olema suuremad või väiksemad? - Suuremad.
Mitme erafirma heaks te veteranina töötanud olete?
Üheteistkümne.
Aga aeg-ajalt töötate endiselt ka merejalaväe heaks?
Alati, kui mind kutsutakse.
Kas teil on hetkel kehtivaid lepinguid erafirmade või armeega?
Ei.
Teil on harukordne anne, Levi.
Miks mitte?
Juunis otsustas üks psühhiaater, et ma pole teenistuskõlblik,
aga olen kindel, et teate seda.
Miks siis selline küsimus?
Kas te ise peate end teenistuskõlblikuks?
Minu arvamus ei loe.
Kas teil on hetkel kallim?
Mõni tähtsam inimene?
Keegi, kes ei suudaks teieta elada?
- Ei. - Miks mitte?
Mul ei käi see asi nii.
Kuidas on ravimite, uimastite ja alkoholiga?
Ei tarvita uimasteid.
Aga kui õigesti ajastada,
siis sada grammi kärakat vahetult enne und aitab mul paremini magada.
Kas olete nitrasepaami või prasosiini proovinud?
Olete iial kellegi distantsilt tapnud?
Tabletid mõjutavad täpsust.
Levi, oleksite võinud psühhiaatri hinnangu vaidlustada ja teise arsti juurde minna.
- Miks te seda ei teinud? - Mul polnud selleks stiimulit.
Teil polnud selleks stiimulit?
Mul pole üldse hetkel stiimuleid.
Aga kui annan teile stiimuli?
PERVALKA, LEEDU
Hei, paps.
Muusika terviseks.
Mu väike lõvi,
kuidas sul läheb?
Tead küll.
Sind nähes paremini.
Sahistatakse, et jäid Valgevenes pildile.
Seal oli droon.
On see võimalik?
Moskva ei saa riskida sellega, et neid oligarhi surmaga seostatakse.
Tal oli neli last.
Anna see mulle.
Oma häbitunne.
Valgevenelane rikastus kaubitsedes valge fosfori pommide ja maamiinidega.
Mitu last oma jalgadest ilma jäi?
Mitu lapsenägu sai nende tehingute tõttu igaveseks kõrvetada?
Annad oma häbitunde mulle...
ja liigud edasi.
See pole enam nii lihtne.
Ma ei maga.
Vahel päevi.
Jää nädalaks või kaheks minu juurde.
Teeme hautist. See mõjub meile mõlemale hästi.
Ma ei saa.
Rabinovitš ootab mind homme hommikuks Moskvasse briifingule.
Põrgusse see Rabinovitš ja Moskva.
Sa pole venelane, vaid leedulane.
Ta ütles, et lähen vähemalt aastaks missioonile.
Vahest kauemaks.
Hei.
Kas käisid arsti juures, kelle sulle korraldasin?
See eriarst?
- Jah. - Mida ta ütles?
Pole midagi teha.
Vaata mind, olen inimvare.
Vähk õgib mind seest.
Maks, kõhunääre.
Surm oleks teretulnud vaheldus.
Mis siis, kui ma ei jõua naasta?
Oled siis üksi ja ma ei saa teadagi, kui see juhtub.
Sellele on lihtne lahendus.
Olen juba otsustanud.
14. veebruar, valentinipäev.
Mida sa ajad?
Ma teen seda ise.
Kui ma pole seks ajaks juba surnud, mõistagi.
Paps.
- Paps, sa ei... - See on minu elu.
Olen siis valmis viimaks siin su ema kõrval puhkama.
Nii et kus iganes siis oled, süüta mulle küünal,
imetle öötaevas Kütti ja siis sa tead.
Hea küll, väike lõvi.
Rüüpame õlut,
mängime muusikat
ja jätame korralikult hüvasti.
Aseta vasak käsi alusele.
BIOMEETRIA
JUURDEPÄÄS LUBATUD
Pane oma kell, nutitelefon ja dokument kasti.
See näitab vaid aega.
Jõuame kolme minuti pärast lennukeeluala piirile.
Kaugemale me sind viia ei saa.
Liigud maandumiskohast jala 38 km põhja poole.
Sind oodatakse homme kell 16.
Ava see maapinnal.
Kus me oleme?
Mul pole lubatud sellele vastata.
Mu kaunis prints on viimaks kohal.
Ja isegi õigel ajal. Täpipealt. Tegija.
Jasper D. Drake kuninglikust merejalaväest. Kutsu mind JD-ks.
Levi Kane, endine USA merejalaväelane, snaiper.
Palgasõdur?
Töövõtja.
Mida sulle missiooni kohta räägiti?
Mitte mõhkugi.
Sain märgistamata topograafilise kaardi. Ma ei tea isegi, mis riigis olen.
Olen siin terve aasta veetnud ja mul pole aimu, kus olen.
Täiesti pekkis, eks?
Aga see on vaid jäämäe tipp.
- On mul alles rõõm sind näha. - Pole eriti kellegagi suhelda?
Oled aasta jooksul esimene inimene, kellega näost näkku räägin.
Oled siin täiesti üksi?
Ja mu missioon lõpeb ametlikult keskööl.
- Olen sinu asendaja? - Just nii.
Joome midagi ja selgitan sulle kõike.
Seal ta on.
Lääne vaatlustorn.
Sinu uus kodu järgmiseks 365 päevaks.
Täiesti autonoomne, päikeseenergia, varugeneraator, vihmavee kogumise süsteem,
ümbruses on ohtralt ulukeid ja sealsamas on aed.
Kõik, mida vajad.
Mis teisel pool on?
Seal on Ida torn. Suhtlus teise poolega on rangelt keelatud.
Erilist vahet pole, arvestades maamiine ja taktikalisi tõkkeid
põhja ja lõuna pool kuru.
Teisele poole pole võimalik pääseda.
Praktilises mõttes pole Ida torn eriline mure.
Ta ajab oma asja ja sina oma.
Märkasin hommikul sealpool liikumist.
Usun, et ka neil on vahtkonnavahetus.
Teoreetiliselt on see lihtne töö.
Sa pole kaitseliini hoidja. Oled pigem kõrge kvalifikatsiooniga haldur.
ESIMENE VAHIPIDAJA
Patrullid iga päev lääneserval.
Umbes iga 600 meetri tagant on automaatsed kuulipildujatornid.
Laed kuulipildujatesse moona,
kontrollid aeda, varjeseadmeid ja rippmiine.
Väljas on punker relvade, tööriistade, laskemoona ja miinidega.
Seal on kõik, mida vajad.
Iga 30 päeva tagant on sidekontroll.
Mis asi on varjeseade?
Varjeseade on satelliidisaatja.
Need asetsevad serval iga kilomeetri tagant.
Igaühel on oma vooluallikas ja varuvooluallikas.
- Mida need teevad? - Varjavad.
Saadavad valesignaale kõigile satelliitidele,
mis meist üle lendavad.
Nende mõte on muuta kuru luuresatelliitidele nähtamatuks,
aga need toimivad ka Google Earthiga.
Siin puudub kommunikatsioon välismaailmaga.
Mobiili- ega satelliitlevi pole.
Hädaolukorras saad kasutada paanikanuppu
lühilainesaatjal, mida iga kuu sidekontrolliks kasutad.
Nupp saadab signaali, mis annab neile teada...
Kellele neile?
Nendele, kes tüüri taga on, semu.
Kes iganes nad on.
Kas märkasid torni otsas vanu õhuhäiresireene?
Kui kõik varjeseadmed korraga üles ütlevad või kuru vallutatakse,
käivitab automaatne süsteem nii-öelda Hulkuva Krantsi programmi.
Hulkuva Krantsi programm.
- Mis see on? - Pole aimugi.
Ent kui õhuhäiresireeni kuuled, siis põgene elu eest.
Sain.
Ütlen järgmist.
See on igivana paik.
Teise maailmasõja lõpu või külma sõja alguse ajast.
Ja see on salajane.
Tollal sõlmiti kokkulepe
ja loodi koalitsioon, et seda salajas hoida.
Nii et igal aastal patrullib üks lääneriikide esindaja
lääneserval ja keegi nende poolelt patrullib idaserval.
Tema on su kolleeg.
Ütled, et ida ja lääne juhtfiguurid
on 75 aastat salaja koostööd teinud?
Ei, ütlen, et pärast koalitsiooni loomist on olnud üheksa Nõukogude Liidu juhti
ja 13 USA presidenti.
Ja ükski neist pole kurust teadnud.
Meki seda.
Kartuliviin. Destillaator on punkris.
Päris hea.
Retsepti on aastakümneid edasi antud. Ära seda pekki keera.
Vabanda mind, vana, aga miski jääb mulle segaseks.
Kui välja arvata see, et seda kohta tuleb salajas hoida, siis mis missioon on?
Ma ei tohi inimesi kurusse lasta?
Ei.
Sa ei tohi lasta kurust välja seda, mis seal on.
Olin aasta eest sinu nahas ja mu eelkäija pidas samasuguse kõne.
Tead, mida temast arvasin?
- Et ta ajas täielikku paska. - Just nimelt.
Aga usalda mind. Jälgi kuru keskel olevaid seinu.
Neist saab lihtsasti üles.
Põhjas ja lõunas saavad kuulipildujad hakkama.
Üles... Millega need hakkama saavad?
Mis jama see on?
Kutsume neid õõnsateks meesteks.
Keegi ei tea, mis need täpselt on. Ma ei tea, miks neid sedasi kutsutakse.
- See on T. S. Elioti luuletuse nimi. - Ma ei tea sellest midagi.
Tean vaid, et meie ammune eelkäija pani neile selle nime ja see jäi külge.
Võin öelda seda, et hilistel 1940-ndatel
saadeti kolm pataljoni,
2400 ratsanikku, seda kuru puhastama.
Mitte ükski neist ei naasnud.
Pärast seda mindi üle ohjeldamisstrateegiale.
- Kuidas sa kõike seda tead? - Nagu sinagi.
Kõiki on eelkäija kurssi viinud.
- Hüva, seega võib see olla... - Aastakümnetepikkune telefonimäng.
Jah.
JD, mis su arust siin päriselt toimub?
Minu arust on seda olukorda kõige paremini kirjeldav teooria see,
et kuru on põrgu värav ja meie töö on seda valvata.
- Hoia end. - Edu sulle, vana.
LANGEV TÄHT TOOB KUULDAVALE OMA VIIMASED VALUKARJED
On mul alles rõõm sind näha, vana.
Hästi, vennas!
Pean su isiku kindlaks tegema.
Jasper D. Drake. Salasõna: sinine nool.
Tänan teenistuse eest.
Vahetus on lõpule viidud.
Sain.
OKTOOBER
SÜSTEEM AKTIIVNE
SÜSTEEMIKONTROLL
MAAMIINID
Siin Lääne torn, teostan sidekontrolli.
Kas kuulete?
Kordan, siin Lääne torn, teostan sidekontrolli.
Kas kuulete? Kuuldel.
Autentimiskood?
SÜSTEEM DEKODEERIB...
Alfa, Bravo, üheksa, seitse, Omega.
- Kontakte vaenlasega? - Ei.
Varjeseadmete seisund?
Roheline.
Protseduur on lõpule viidud. Järgmine sidekontroll 30 päeva pärast.
- Pidage, mul on küsimus... - Protseduur on lõpule viidud.
Robert Frost.
„Kui tunned end üksi olles üksikuna, oled halvas seltskonnas.
Sartre.
Jasper JD Drake.“
„Kõik on ohtlik uimasti peale reaalsuse, mis on talumatu.
Connolly. Kapten Getty Frederick. 1986.“
„Vaid need, kes julgevad liiga kaugele minna, võivad avastada oma piirid.
T. S. Eliot.
Kapten Bradford Shaw. 1947.“
Kurat.
Olgu pikk elu sul
Soovime sulle
Pikka
Pikka elu
Hurraa, hurraa, hurraa
MIS SU NIMI ON?
ME EI TOHI SUHELDA
MU NIMI ON DRASA. TÄNA ON MU SÜNNIPÄEV.
TEEN, MIDA IGANES SOOVIN
MU NIMI ON LEVI
KAS TÕSTAME SINU SÜNNIPÄEVAKS KLAASI?
NÄITA, KUIDAS TANTSID, LEVI
EI. MA EI OSKA ÜLDSE TANTSIDA
MIDAGI PEAD JU OSKAMA. MIDA SA OSKAD?
MA TULISTAN PÄRIS HÄSTI
KUI HÄSTI?
PARIM. SÜNNIPÄEV. ÜLDSE.
DETSEMBER
KOGU - VALMISTA ETTE - TEHTUD
HÄID JÕULE, DRASA
LIPP VÕTAB VANKRI
RATSU VÕTAB RATSU
VEEBRUAR
14. VEEBRUAR
NII LIHTNE SEE ONGI... NÄGIN SIND ÜHEL...
EI NÄINUD SIND PATRULLIMAS. MIS LAHTI?
RASKE PÄEV ON OLNUD.
SOOVIN, ET SAAKSID KUIDAGI SIIN MINUGA OLLA.
„Vaid need, kes julgevad liiga kaugele minna, võivad avastada oma piirid.“
Mida sa teed?
Kurat.
Vaata aga vaata.
KUIDAS OLEKS ÕHTUSÖÖGIGA?
Tere õhtust, Drasa.
Kuigi ma ei tohiks siin olla.
Tere õhtust, Levi.
Varjeseadmed töötavad, kes meid ikka näeb?
Tegin jänesepirukat.
Meeldib sulle jänesepirukas?
Hakkab meeldima.
Mis sul seal kasvab?
Tõin sulle lilled.
Aga muidugi.
Aitäh.
Sa jõllitad.
Vabandust. Lihtsalt...
Jah?
Su silmad on palju rohelisemad, kui ma ootasin.
Sa haised.
Kohutavalt.
Ma tean.
Alahindasin trossi lõtvust.
Pidin teise poole käte abil ronima.
Jaa, sa ei saa nii haisvana sisse tulla.
Mine pese end pesuruumis puhtaks.
Jätan oma eelkäijate puhtad riided ukse taha.
Yukon? Siber? Võibolla Skandinaavia kaugem kant?
Ma ei tea. Mind uimastati lennu ajaks.
- Ma ei tea, kaua teadvusetu olin. - Sama siin.
Oleme kuskil põhjapoolkeral.
Nii palju ma tean.
Kuidas selles nii kindel oled?
Aastaaegade tõttu.
Lahkusin USA-st varasügisel. Kui saabusin, oli ikka sügis.
Oled sõjaväelane?
Merejalaväelane.
Endine.
Kui pika maa pealt kõige kaugemalt tapnud oled?
Ära ütle, et sa ei tea.
Iga tippsnaiper teab kaugusi kõigi sihtmärkideni,
keda ta tabanud on, anna tulla.
3241 meetrit.
Kolm tuhat kaks...
Tegid surmava lasu?
Jah.
Oleksid sellega...
Maailma viie parima seas.
Kas sina tegid eelmise aasta mais Jeemenis selle võimatu lasu?
Ma pole osalenud
ega tea midagi ühestki operatsioonist, mis mullu Jeemenis toimus.
Sahistatakse, et oli tuuline ilm. Tuul oli 13 m/s, puhanguti 20 m/s.
See pidi olema väga, väga hea lask.
3800 meetrit.
Maailmarekord.
Kummardaksin maani inimese ees, kes selle lasu tegi.
Kahju, et see polnud sina.
Mis on?
Olen viimased kuus kuud iga päev seda kuru jõllitanud.
Ja pean ütlema, et siin on vaade palju parem.
Tead, millele ööd läbi mõtlen,
kui tol platvormil istun?
Kuidas mind kabistaksid?
Pärast seda.
Jah, pärast seda. Vabandust.
Palun ütle mulle. Millele sa mõelnud oled?
Mis on tõde selle paiga kohta?
Mis on tõde õõnsate meeste kohta kurus?
Tead,
kaua aega tagasi, enne minu sündi,
teenis mu isa KGB-s.
Aastaid hiljem, kui olin laps, tavatses ta öelda:
„Drasa, mu väike lõvi, sa ei taha tõde teada.
Parem on mitte teada.“
Mina aga vingusin ja virisesin: „Miks, issi?
Miks ma ei taha tõde teada?“
Mida ta vastas?
Ta ütles:
„Liiga palju tõde täidab su südame kurbusega
ja su pea hullusega.“
Ma ei tea.
Minu kogemuse põhjal mõjub nii tõe varjamine.
Millal sa selle teada said?
Esimese päästikuvajutusega.
Räägid mulle sellest?
See juhtus Belize'i lähistel. Olin kahe kilomeetri kaugusel kalapaadis.
Olen sellest ajast saati sama õudusunenägu näinud.
Kellele seda rääkinud oled?
Vaid sulle.
Miks selle ameti valisid?
Oregonis kasvades oli jahipidamine osa minu kodusest haridusest.
Ja mu isa oli parim juhendaja, kes mul iial olnud on.
Ta armastas seda.
- Ta pani mind seda armastama. - Mida armastama?
Täiusliku lasu kunsti.
Jah.
- Armastad seda endiselt? - Mitte nii nagu vanasti.
Ma ei suuda seda oma elust eraldada nagu vanasti.
Mu isa kuulas alati mu saladusi.
Ma ei pidanud neid maha matma.
Kui matta piisavalt palju saladusi, saab kalmistul ruum otsa.
Tassisid oma madratsi üles ja tegid oma magamisaseme siia.
Taktikalistel põhjustel.
Ma tegin sama.
Kas sa valetasid mulle, Levi?
Mille kohta?
Et ei oska tantsida.
Vahest veidi.
Seal.
Need kolm tihedalt koos.
Orioni vöö.
Ma näen seda.
Ta käskis mul valentinipäeval Kütti imetleda
ja teada, et ta tegi sellele lõpu.
Mul on kahju.
Mida sa teed, kui sind kurbus täidab?
Vahel loen luuletusi.
Või üritan midagi kirjutada.
Sa kirjutad luuletusi?
Peaaegu iga päev.
Tõsiselt?
Käisin isegi kursusel.
Kolmapäeviti kell 16-19 Mesa rahvaülikoolis.
Oled sa andekas?
Ei, olen kohutav.
Kindel see. Nagu tantsimisega?
Jah.
Kas kirjutad mulle kohutava luuletuse?
Äkki olen seda juba teinud.
Loe see mulle ette.
- Kindlasti mitte. - Ole nüüd.
Ei mingil juhul.
- Ütle vähemalt pealkiri. - Ei.
Siis ma ei usu sind.
Sa pole mulle kohutavat luuletust kirjutanud.
Olen.
Ma alles tegin sellega algust.
Ütle siis pealkiri.
- See on esmane pealkiri. - Ütle siis esmane pealkiri.
„Ta pani varisema öö“.
Nii halb?
Jumaldan seda.
Kurat. Jumaldan seda.
Pead nüüd selle ette lugema.
- Lase käia. Palun. - Ei mingil...
Ma ei tee seda.
Kas sulle jänesepirukas meeldis?
Ei.
Jumaldasin seda kuradi jänesepirukat.
Ei!
Levi!
Ära puutu seda. See kleepub.
Hüva.
Tulid mulle järele.
Nagu sa poleks sama teinud.
- Mis koht see on? - Ma ei tea.
Palun ütle, et võtsid tõususeadmed kaasa.
Muidugi võtsin.
Lähme idaseina juurde ja otsime trossi üles.
Drasa.
- Oled kombes? - Jah.
Mida nad tahta võisid?
Arvestades, kui luidrad nad on, pakun, et oleme neile toit.
Üks neist lasi jalga.
Jaa, ma nägin seda.
Ei.
- Mis on? - Tõususeade.
Ilmselt kaotasin selle jões ja sein on 500 meetrit kõrge.
Oleme siin lõksus.
Suundume mööda jõge lõunasse.
See peab kuskil kurust väljuma.
See on sõjaväevorm.
Vana vorm. Ameerika õhudessantväelane.
Nägin enne Briti SAS-i ja Nõukogude Spetsnazi vorme.
Need olid sõjajärgsed.
Kõik need vormid on 1940-ndatest.
Ratsavägi.
Nad on kadunud pataljonidest.
Nad peaksid ammu surnud olema, Levi.
Peame edasi liikuma.
„Sedasi maailm lõpebki.
Mitte paugu, vaid äginaga.“
Nii kirjutas T. S. Eliot inimestest, kes on lõksus elu ja surma vahel.
Selle luuletuse nimi on „Õõnsad mehed“.
Õõnsad mehed?
Jah.
Tundub olevat seismiline kahjustus.
Äkki oli siin maavärin?
Tsüaniid.
Nad otsustasid endalt ise elu võtta.
- Mis on hullem kui surm? - See koht on kurjast vaevatud.
Teen ava!
Kurat. Nad on kõikjal. Oleme kaitsetud.
Kurusein.
Levi.
- Kui lõksu jääme, oleme plindris. - Oleme nagunii plindris.
Teeme barrikaadi.
JUMAL ANDESTAGU MEILE
Levi.
See on varugeneraator.
Propaan säilib igavesti, nii et...
Täna on 12. või 13. juuli 1946.
Meie kogukond loodi
ida- ja lääneriikide ülisalajases koostöös.
Teise maailmasõja viimastel aastatel,
kui Robert Oppenheimer ja ta Los Alamose töögrupp
arendasid tuumapommi,
arendasime sama hävitusjõuga biokeemilisi rakette.
Kuue päeva eest tabas seda paika 8,1-palline maavärin,
mis kahjustas tugevasti meie rajatist.
Meie kohustus ei seisne enam uurimistöös, vaid ohjamises.
Töötame ööpäevaringselt,
et see toksiin kurust välja ei saaks.
Kokkupuude selle biokeemilise ainega
on sõna otseses mõttes liitnud kuru bioloogiliste olendite DNA-d.
Inimeste DNA on segunenud taimede, loomade ja isegi putukate DNA-ga.
Mõned inimesed on sellele resistentsemad,
eriti kui kokkupuude on kestnud tunde, mitte päevi.
Nakatunud isikud hakkavad muteeruma viie päeva jooksul.
LÕPLIK NÄIDIS
See avaldub füüsiliselt, umbes nii.
Meie strateegiline otsus valida see isoleeritud paik
võib olla ainus tegur, mis võib päästa inimkonna
meid tabanud saatusest.
Mul on kahju.
Olgu Jumal meile armuline.
Paistab, et võime sellest pääseda, kui kokkupuude kestab vaid tunde.
Otsime siis kiiresti väljapääsu.
Mis on?
Äkki on see väljapääs.
See pole 1940-ndatest.
Hilistest 2000-ndatest.
Miks ei võinud lihtsalt pommitajaid saata ja kogu seda kupatust hävitada?
„Darklake“. Paramilitaarorganisatsioon.
Nad pole kuru pommitanud,
kuna nad uurivad endiselt, mis siin on.
Me ei tööta sõjaväe heaks.
Nad kasutasid seda uurimisdroonide töös.
Darklake on tohutu korporatsioon, mis spetsialiseerub geeniuuringutele.
Nende droonid koguvad hübriidide DNA-proove.
Nad ehitavad supersõdureid.
See on kõige suurem saladus.
Noori sõdureid ja teadlasi uuritakse kui piinlevaid laborirotte.
Erasõjafirmad on aastakümneid uurinud sõdurite geneetilist muundamist
ja kõik siin on geneetiliselt uhiuus.
Meie töö on nende saladusi kaitsta.
HULKUV KRANTS
SALASTATUD HULKUV KRANTS:
KURU ENESEHÄVITUSPROGRAMM
HULKUVA KRANTSI RAKETI MÕJU, TÄIELIK HÄVING
PROGRAMM KÄIVITUB KURU ASUKOHA PALJASTUMISEL
KIIRITUSE OHURAADIUS:
4,2 KILOMEETRIT
Pean enne teele asumist sulle midagi rääkima.
Las ma arvan.
Loed oma luuletust?
Ei, mitte luuletust.
Kui miskit juhtub, me ei pääse siit
ja sedasi saabub maailma lõpp, vähemalt meie jaoks,
siis mulle oli see seda väärt,
sest ma tutvusin sinuga.
See polnud lihtne,
teineteisega tutvumine.
Ei olnud.
Oled selleks valmis?
Ründame kogu täiega.
Mu varustusekott. Jätsin selle siia. Selles oli laskemoon.
Need olendid mõtlevad taktikaliselt.
Nad mängivad meiega.
Nad teavad, et me ei näe midagi.
Võrdsustame seisu.
Drasa!
Ma lõikan su võika näo jäänused küljest.
Oled kombes?
- Olen kombes. - Jah.
„B. Shaw.“
Bradford.
Ta oli Lääne torni esimene sõdur.
Ta pani õõnsatele meestele nime.
Levi.
Kus me oleme?
Keemiliste rakettide rajatises.
Tulin raketišahtist alla.
Seal on ainus väljapääs.
Maavärin kahjustas rakette ja need hakkasid lekkima.
Toksiin on udu sees.
HOOLDUS
Tean, kuidas siit pääseda.
Nendel vanadel džiipidel on võimsad vintsid.
Need toimivad tõususeadmena.
Suundu idaseina suunas.
Tross peaks lähedal olema.
Seal. See ongi.
Moon otsas.
Levi.
Levi!
Tööriistakast.
Ei!
Propaan!
Raiu tross läbi.
Levi.
See tundus sürreaalne.
Nagu õudusunenägu.
Enam lähemale ma põrgule minna ei tahaks.
Peame karantiini minema.
Viis päeva.
Mis siis, kui oleme nakatunud?
Teen, mis vaja.
Sama siin.
Mul on homme sidekontroll.
Sama siin.
Ma ei tea, kuidas tagasi teisele poole saan.
Mul on haardekonksupüss C19.
Sellega peaks saama.
Küllap on venelastel parem varustus.
Nad teevad ka paremat viina.
Ole lahke.
Eluga pääsemise terviseks.
Tead, miks selle tööotsa üldse sain?
Selle võimatu lasu pärast, mille Jeemenis tegid?
Ei, ma ei valetanud selle kohta.
Mina ei tulistanud seda lasku.
Ma tean.
Tean täpselt, kes tulistas.
Miks sa selle tööotsa said?
Mind valiti, kuna olen kergesti ohverdatav.
Kergesti ohverdatav?
Mul pole lähedasi.
Keegi ei tunne puudust, kui ma kaon.
Elan vaid järgmise missiooni nimel.
Aga nüüd on kõik muutunud.
Ja mul on, mille nimel elada.
Võime põgeneda.
Ma tean Prantsusmaal üht kohta, kus meil oleks turvaline.
Nii kaua, kui soovime.
Drasa, üle kõige siin ilmas sooviksin sinuga põgeneda.
Aga mis sellest kohast saab?
Mis saab järgmistest sõduritest, kes siia tuuakse
ja kes pärivad nende saladused ja valed?
Ja iga õõnes mees võib nakatada.
Kui üks neist välja pääseb...
Me peame kuru hävitama.
Pea meeles, et mutatsioonid tekivad viie päeva jooksul.
Kui peame kuus päeva vastu, oleme pääsenud.
- Kui ei pea... - Kui ei pea, oleme kutud.
Kui pääseme, kohtume järgmisel nädalal.
Ründame kogu täiega.
- Jah? - Alati.
- Tead... - Ära jäta hüvasti.
Ma ei taha seda kuulda.
Ma ei kavatsenud hüvasti jätta.
Hüva. Mida sa öelda kavatsesid?
Et armastan sind.
Siin Lääne torn. Teostan sidekontrolli. Kas kuulete?
Kordan, siin Lääne torn. Teostan sidekontrolli.
Kas kuulete? Kuuldel.
Autentimiskood?
Delta, Teeta, neli, üks, Omega.
Oodake.
Levi? Kas tead, kes ma olen?
Jah.
Me uurimisdrooni arvutisüsteem käivitati.
Kas sa käisid kurus?
Ei. Aga nägin üht teie drooni siin lendamas.
Paistab, et te pole ikkagi spioon.
Kõige suuremaid teaduslikke läbimurdeid tehakse tänapäeval erasektoris.
Kas tead, millist tööd ma teen?
Eeldan, et hästi tasuvat tööd.
Ütleme nii, et meie uurimistöö peamine eesmärk
on muuta Ameerika maavägi
ükskõik millise riigi armee vastu võitmatuks.
Olen kindel, et mõistad, mida sellise sõjaväega teha võiksime.
Kindla peale.
Levi, kas oled idapoolel mingit liikumist märganud?
Ei.
Kui sina ei käivitanud kurus meie arvutisüsteemi,
pean eeldama, et seda tegi sinu kolleeg idas.
Lõppude lõpuks olete seal kahekesi.
Pead oma kolleegi neutraliseerima.
Kohe.
Kas sa mõistad?
Saab tehtud.
Sain. Aitäh, Levi.
DARKLAKE'I ARVUTIRUUM JUHTIMISKESKUS - KAAMERA 2
Komandör, Levi Kane on meid alt vedanud.
Kutsu oma üksus kokku. Asume hommikul teele.
Tulete meiega, proua?
Ta on minu eksitus.
Tapan ta ise, kui see vajalik on.
ARMASTAN SIND SAMUTI.
Põgene!
Levi Kane'i pole tornis
ega selle ümbruses.
Äkki otsustas ta põgeneda?
Lase kvadrokopterid lendu.
Ta kolleegist pole ka mingit märki.
Kui Levi postilt lahkus, siis on kahtlane, et ta kolleegi tappis.
Käsi neil hargneda.
Drooniprogramm, kvadrokopterid, verifitseerimine...
Komandör, mis see seinal on?
„Kolm asja ei saa kaua peidus püsida:
päike, kuu ja tõde.
Buddha.
Levi Kane.“
Mis see oli, kurat?
Varjeseadmed. Ta mineeris varjeseadmed.
Kuru on nähtav.
Hulkuv Krants.
Meil on kaks minutit.
Valmistuda koheseks õhkutõusuks.
Tõuseme õhku. Kohe!
Unusta kõrgus! Peame raadiusest välja saama!
Kähku!
KUI MA EI TULE, AVA SEE PÄIKESELOOJANGUL
ÈZE, PRANTSUSMAA
TA PANI VARISEMA ÖÖ
MA EI TEADNUD, ET OSKAN LOOTA.
MA EI TEADNUD, ET OLIN LOOTNUD KAUA.
SIND NÄHA, SINU EMBUSES OLLA.
APRILL
MA VÕTAN JÄNESEPIRUKA
Tere, Drasa.
Tere, Levi. Sa hilinesid.
Vabandust, ma sain eelmisel töökohal vigastada.
Kui uut tööd otsid, siis köök vajab abikäsi.
Kas sul on erilisi oskusi?
Ma tulistan üsna hästi.
Kui hästi?
Tegin viimase lasu 3900 meetri pealt.
Pidid ikka mu rekordi purustama.
Pidin sinu juurde tagasi saama.
PARIM. SÜNNIPÄEV. ÜLDSE.
KOLM ASJA EI SAA KAUA PEIDUS PÜSIDA:
PÄIKE, KUU JA TÕDE.
JUMAL ANDESTAGU MEILE
Tõlkinud Vova Kljain